**NJOFTIM PËR MEDIA**

**SEANCA PLENARE DATË 29.05.2023**

Këshilli i Lartë i Prokurorisë zhvilloi ditën e hënë, më 29 maj 2023, mbledhjen plenare të radhës në prani të 10 (dhjetë) anëtarëve të Këshillit, në mungesë të Kryetarit, zotit Alfred Balla, si dhe në prani të përfaqësuesve të medias.

**Mbledhja u drejtua nga Zëvendëskryetari zoti Tartar Bazaj** dhe nisi me diskutimin dhe miratimin e projektaktit *“Caktimin e datës së zhvillimit të seancës dëgjimore, për procedimin disiplinor, në ngarkim të magjistratit S.H”.*

*Më pas, Këshilli miratoi me unanimitet aktet e renditjes së kandidatëve në garë për pozicionet e shpallura vakant me Vendimin Nr.67, datë 21.03.2023, të Këshillit të Lartë të Prokurorisë, sipas procedurës së lëvizjes paralele konkretisht për pozicionet e shpallura* ***vakant Nr.1****,* ***Nr.2****,* ***Nr.3****,* ***Nr.4****,* ***Nr.5****,* ***Nr.6*** *dhe* ***Nr.7.***

Gjithashtu, me propozim të Komisionit për Zhvillimin e Karrierës u shtuan për diskutim e miratim nga Këshilli, projektaktet e mëposhtme:

1. *Caktimin e zotit* ***Ritvan Suka*** *në detyrën e prokurorit në Prokurorinë pranë Gjykatës së Shkallës së Parë të Juridiksionit të Përgjithshëm Tiranë, në pozicionin vakant Nr.2, shpallur me Vendimin e Këshillit të Lartë të Prokurorisë Nr.332, datë 19.12.2022;*
2. *Caktimin e zonjës* ***Alma Felaj*** *në detyrën e prokurorit në Prokurorinë pranë Gjykatës së Shkallës së Parë të Juridiksionit të Përgjithshëm Tiranë, në pozicionin vakant Nr.3, shpallur me Vendimin e Këshillit të Lartë të Prokurorisë Nr.332, datë 19.12.2022;*
3. *Caktimin e zotit* ***Platin Aliçka*** *në detyrën e prokurorit në Prokurorinë pranë Gjykatës së Shkallës së Parë të Juridiksionit të Përgjithshëm Tiranë, në pozicionin vakant Nr.4, shpallur me Vendimin e Këshillit të Lartë të Prokurorisë Nr.332, datë 19.12.2022;*
4. *Caktimin e zotit* ***Drini Pali*** *në detyrën e prokurorit në Prokurorinë pranë Gjykatës së Shkallës së Parë të Juridiksionit të Përgjithshëm Tiranë, në pozicionin vakant Nr.5, shpallur me Vendimin e Këshillit të Lartë të Prokurorisë Nr.332, datë 19.12.2022.*